Poesia d’una orta

O cara poesia d’una orta
chi cantaia a culzu de su fogu,
cumpagna de ogni meu disvagu,
oh cantu prestu tue ti ses morta.

Tu’in dogni fentana, in dogni porta
intraias cun ballos e cun giogu,
consolende su pover’Antiogu
chi sempr’hat tentu sa fortuna torta.

Com’a culzu a su fogu sed’ancora
e pens’a tie comente in bisu
che a sa prim’amante geniosa.

Ma sa bella fiamma animadora
s’est istudada, e frittu est su chinisu
che i s’anima mia dolorosa.